Suid-Afrikaanse joernalistiek onder beleg
Joernaliste staar aanvalle op alle fronte in die gesig; van fopnuus en doelbewuste aanlyn en digitale veldtogte wat joernalistiek ondermyn tot om fisies aangerand te word wanneer hulle uit is om stories te dek. Volledige berig.
Minstens 14 joernaliste reeds dood in Russies-Oekraïense oorlog
Minstens 14 burgerlike joernaliste en mediawerkers is reeds tydens die Russies-Oekraïnse oorlog vanaf 5 April 2022 dood. Ses was Russies, vier Oekraïens, een Italiaans, een Amerikaans, een Litaus en een Ier. Volledige berig.
SAFREA 2020/21 Vryskutbedryfverslag
Safrea (Southern African Freelancers' Association) het sy vyfde jaarlikse Suider-Afrikaanse Vryskutmediabedryf en -tarieweverslag vrygestel tydens 'n nasionale webinar waar navorser Jude Mathurine die sleutelbevindinge genoem het. Die 2020/2021-verslag, wat 'n kritieke maatstafinstrument vir selfstandige en deeltydse vryskutters in die kommunikasiebedryf is, bevat 'n paar eerstes. Die studie dek 'n tydperk wat gekenmerk word deur die onstuimige invloed van Covid-19 en die verhoogde digitale ontwrigting in die kommunikasiesektor. Dit het aan die lig gebring dat een uit elke vyf vryskutters (22%) hul inkomste oor die opnametydperk verhoog het, maar baie het hul tariewe verlaag om te oorleef. Twee uit elke drie vryskutters het verliese tussen 25% en 100% van hul inkomste gerapporteer. Laai die volledige verslag hier af.
Suid-Afrika se top 20 aanlynpublikasies
Suid-Afrika se top aanlynpublikasie is News24, gevolg deur BusinessTech, TimesLive, The South African, Citizen en MyBroadband. Die ranglys is gegrond op die IAB Suid-Afrika (IAB SA) en Narrativive se Januarie 2022-verslag, wat Suid-Afrika se voorste aanlynpublikasies en -uitgewers rangskik. Lees die volledige berig hier.
Die SA Akademie se Taalkommissie vir 2022 tot 2024
Die Raad van die SA Akademie vir Wetenskap en Kuns het pas die samestelling van die nuutverkose Taalkommissie bekend gemaak. Tydens 'n ad hoc-vergadering op 6 Desember 2021 het die Raad die volgende aanstellings goedgekeur vir 'n periode van drie jaar – van Februarie 2022 tot Desember 2024: Lees die volledige persverklaring hier.
rooi rose is terug!
rooi rose vier haar terugkeer na die rakke! Ja, jy het reg gelees – na 'n afwesigheid van 'n jaar en 'n half sal die Januarie 2022-uitgawe vanaf 17 Desember 2021 by meeste groothandelaars beskikbaar wees. Ons is steeds sinvol, stylvol en propvol met aktuele artikels, stories oor bekendes, inspirasiestories, mode, dekor, resepte, blokraaie, verhale en 'n paar toevoegings soos nuwe rubriekskrywers, hekelpatrone en nog meer. Dit als vir slegs R49,90! Klik hier vir rooi rose se webblad.
GroundUp-joernaliste wen Nat Nakasa-toekenning
Nathan Geffen, redakteur van GroundUp en joernalis Raymond Joseph, het vanjaar die Suid -Afrikaanse Nasionale Redakteursforum (SANEF) se Nat Nakasa-toekenning vir dapper gemeenskapsjoernalistiek gewen. Lees hier die volledige berig.
Fopstorie oor Tembisa-"tienling" laagtepunt in joernalistiek
Dit is moeilik om jou 'n groter joernalistieke ramp voor te stel as die onlangse verhaal van die "tienling" deur Pretoria News, gebaseer in die hoofstad van Suid-Afrika. Maar dit kan die geleentheid bied om opnuut na te dink oor wat gedoen kan word om die vertroue van die joernalistiek aan te spreek. Lees hier die volledige berig deur Franz Krüger.
Die 2021 Wêreldpersvryheidsindeks wat deur Verslaggewers Sonder Grense (RSF) opgestel is, toon dat joernalistiek, die belangrikste entstof teen disinformasie, heeltemal of gedeeltelik geblokkeer word in 73% van die 180 lande wat volgens die organisasie ingedeel is. Suid-Afrika is 32ste op die ranglys. Lees volledige verslag of laai dit af.
Maroela Media word 10 jaar oud!
Op 29 Julie 2011, op 'n koue wintersoggend, het 'n stuk of 120 mense by die Blikkantien, skuins onder die Voortrekkermonument, byeengekom om Maroela Media se amptelike bekendstelling te vier. Lees volledige berig.
Die Suid-Afrikaanse boekbedryf het weens die Covid-19-pandemie 'n nagmerriejaar agter die rug. Nielsen BookScan SA se jongste jaarverslag openbaar in besonderheid watter verliese gely is, berig Christiaan Boonzaier. Die plaaslike boekbedryf het weens die Covid-19-pandemie onder reuse-verliese gebuk gegaan en verlede jaar meer as R282 miljoen minder as in 2019 verdien. Nielsen BookScan SA (NBS-SA) het in hul jongste jaarverslag bevind dié terugslag is yslik in vergelyking met die kreeftegang wat die Suid-Afrikaanse boekbedryf sedert 2017 beleef: Boekverkope het tussen 2017 en 2018 met R73,6 miljoen gedaal, en ook tussen 2018 en 2019 met meer as R36,1 miljoen (sien grafika hieronder). Lees volledige berig.
Die openbare vertroue in die media is op 'n nuwe laagtepunt
'n Onlangse verslag deur 'n onafhanklike paneel oor die etiek en geloofwaardigheid van die Suid-Afrikaanse nuusmedia sorg vir kommerwekkende leeswerk. Die paneel, onder leiding van afgetrede regter Kathy Satchwell, is in opdrag van die Suid-Afrikaanse Nasionale Redakteursforum gedoen na 'n reeks etiese misstappe deur die Sunday Times. Lees volledige berig.
'n Splinternuwe leefstyltydskrif getiteld Joernaal/Journal het Vrydag die winkelrakke getref. Die tydskrif word in Afrikaans en Engels uitgegee en is die geesteskind van mediaghoeroe, Terena le Roux. Die tydskrif bied onder meer lang artikels oor aktuele gesondheidsonderwerpe, praktiese instruksies om kreatiwiteit en meditasie te stimuleer, dekor- en kosidees en boekresensies. Lees volledige berig.
Toekoms van joernalistiek in tegniese wêreld
Robyn Peterson, tegnologiese hoof van CNN, gesels oor die evolusie van die medialandskap; die impak van tegnologie op die verbruik van nuus en die toekoms van nuusjoernalistiek in 'n tegnologies-gedrewe wêreld. Lees volledige berig.
Die Suid-Afrikaanse Nasionale Redakteursforum (Sanef) het Dinsdag sy kommer uitgespreek oor die toename in die aantal joernaliste van verskillende lande wat sedert die begin van die Covid-19-pandemie in hegtenis geneem en in die tronk gestop is. Dít terwyl verslaggewing van media-instansies in sommige lande gedurende hierdie tyd gereguleer word. Lees volledige berig.
Standard Bank Sikuvile Journalistieke toekennings - die wenners
En daar doen Pauli van Wyk dit weer! Vir die derde agtereenvolgende jaar is sy aangewys as Joernalis van die Jaar vir haar ondersoekende joernalistiek. Lees hier meer omtrent haar en kyk ook na die indrukwekkende lys van wenners. Volledige lys van wenners.